ΓΡΑΠΤΗ ΕΡΩΤΗΣΗ E-0512/01

υποβολή: Robert Goebbels (PSE) προς την Επιτροπή

(22 Φεβρουαρίου 2001)

Θέμα: Συγκρισιμότητα των κοινωνικών στατιστικών Ευρωπαϊκής Ένωσης και Ηνωμένων Πολιτειών

Όταν η Επιτροπή δημοσιεύει μελέτες σχετικά με το επίπεδο τωνποχρεωτικών εισφορών ή το βάρος της κοινωνικής ασφάλισης στις διάφορες χώρες της Ευρωπαϊκής Ένωσης και τις Ηνωμένες Πολιτείες, η παραβολή των δεδομένων, που εκφράζονται κατά κανόνα σε επί τοις εκατό ποσοστό του αντίστοιχου ΑΕΠ, δείχνει πάντοτε μεγαλύτερες εισφορές στην Ευρώπη παρά στις Ηνωμένες Πολιτείες.

Όμως, εάν ληφθούνπόψη οι σημαντικές διαφορές πουφίστανται μεταξύ Ευρώπης και Ηνωμένων Πολιτειών στον τομέα της κοινωνικής κάλυψης, είναι ορθές οι συγκρίσεις αυτές; Στις Ηνωμένες Πολιτείες η κοινωνική ασφάλιση, πλην των δημόσιων προγραμμάτων (όπως Medicare ή Medicaid), παραμένει κατά μέγα μέρος ιδιωτικήπόθεση ή βασίζεται σε προγράμματα τα οποία αποφασίζονται στο επίπεδο των επιχειρήσεων. Πολλές δεκάδες εκατομμύρια Αμερικανοί σε ηλικία για εργασία δεν έχουν καμιά ασφάλιση ασθένειας και δεν καταβάλλουν εισφορές σε κανένα συνταξιοδοτικό ταμείο. Είναι σε θέση η Επιτροπή να εκτιμήσει κατά προσέγγιση το αμερικανικό έλλειμμα στον τομέα της κοινωνικής κάλυψης; Ο συνυπολογισμός των μηποχρεωτικών ιδιωτικών κοινωνικών δαπανών των Αμερικανών και, προπαντός, μια εκτίμηση της απουσίας εισφορών κοινωνικής ασφάλισης των Αμερικανών δεν θα καθιστούσαν περισσότερο συγκρίσιμες τις κοινωνικές δαπάνες στις δύο ακτές του Ατλαντικού;

Απάντηση της κ. Διαμαντοπούλου εξ ονόματος της Επιτροπής

(29 Μαΐου 2001)

Η Επιτροπή εξέτασε το θέμα της καθαρής δαπάνης για κοινωνική προστασία στις εκθέσεις της του 1997 και του 1999 σχετικά με την κοινωνική προστασία στην Ευρώπη βάσει της μελέτης που διεξήγαγε ο οργανισμός για την οικονομική συνεργασία και την ανάπτυξη (ΟΟΣΑ) για τονπολογισμό της καθαρής κοινωνικής δαπάνης(1). Στην έκθεση του 1999 για την κοινωνική προστασία στην Ευρώπη αναφέρεται ότι (σελ. 70) οι εκτιμήσεις αυτές τείνουν να είναι ειδικές κατά χώρα και επομένως τίθεται θέμα συγκρισιμότητάς τους εντός της ένωσης. Οι εκτιμήσεις που αναφέρονται στην έκθεση αναφέρονται σε ορισμένα κράτη μέλη.

Η μελέτη του ΟΟΣΑ περιέχει ορισμένες εκτιμήσεις επίσης και για τις ΗΠΑ. Η Επιτροπή στέλνει απευθείας στο αξιότιμο μέλος και στη Γραμματεία του Κοινοβουλίου πίνακα με αυτά τα δεδομένα, από τα οποία εμφαίνεται ότι, χρησιμοποιώντας την ορολογία του ΟΟΣΑ, το συνολικό επίπεδο ακαθάριστης δημόσιας κοινωνικής δαπάνης είναι χαμηλότερο στις ΗΠΑ από ό,τι στα κράτη μέλη για τα οποία διατίθενται δεδομένα, ενώ, αφετέρου, η καθαρή συνολική κοινωνική δαπάνη είναι σχεδόν ίση στις ΗΠΑ και στα κράτη μέλη. Η κύρια διαφορά είναι ότι τα δημόσια συστήματα διαδραματίζουν σημαντικότερο ρόλο στην Κοινότητα ενώ στις ΗΠΑ η

ιδιωτική ασφάλιση διαδραματίζει σημαντικό ρόλο. Η διαφορά αυτή αντικατοπτρίζεται απαραίτητα στις συγκρίσεις των επιπέδων φορολογίας και των κοινωνικών εισφορών (που καταβάλλονται επίσης και για τις κοινωνικές παροχές για τη χρηματοδότηση τωνποχρεωτικών δημόσιων συστημάτων διότι τα δεδομένα αυτά δεν λαμβάνουνπόψη την καθαρά ιδιωτική δαπάνη εκ μέρους των νοικοκυριών.

Αφετέρου, η Επιτροπή δεν είναι σε θέση να εκτιμήσει την κατάσταση στις ΗΠΑ από άποψη κάλυψης του πληθυσμού ή αναγκών.

Τα δεδομένα για τη δαπάνη κοινωνικής προστασίας (βάσει ακαθάριστων ή καθαρών δεδομένων) δεν επαρκούν για την εκτίμηση της αποτελεσματικότητας των συστημάτων κοινωνικής προστασίας διότι ελλείπουν πληροφορίες σχετικά με επί τοις εκατό ποσοστό καλυπτόμενου πληθυσμού, στο επίπεδο των παροχών που καταβάλλονται στα φυσικά πρόσωπα, σχετικά με τα αποτελέσματα αναδιανομής και σχετικά με την πραγματική κατάσταση των φυσικών προσώπων από άποψη κατάστασης τηςγείας τους.

(1) Vase, como ejemplo, Willem Adema, Net Social Expenditure, Labour Market and Social Policy Occasional Papers, No 39, OCDE, 1999.